427.90 REGOLAMENTI DWAR L-ISTABBILIMENT TA’ SKEMA NAZZJONALI TAL-‘PRODOTTI TA’ KWALITÀ’ L-AVVIŻ LEGALI 467 tal-2014, kif emendat bl-Avviż Legali 61 tal-2017. L-AVVIŻ LEGALI 467 tal-2014, kif emendat bl-Avviż Legali 61 tal-2017. 1. Titolu u skop. Emendat: A.L.61 tal-2017. (1) It-titolu ta’ dawn ir-regolamenti hu r-Regolamenti dwar l-Istabbiliment ta’ Skema Nazzjonali tal-‘Prodotti ta’ Kwalità’. (2) Dawn ir-regolamenti għandhom japplikaw għall-prodotti agrikoli u prodotti agri-alimentari, li jaqgħu taħt it-tifsira ta’ "prodott" f’dawn ir-regolamenti. (3) L-iskop ta’ dawn ir-regolamenti huwa sabiex tiġi stabbilitaskema nazzjonali għall-għanijiet tar-Regolament (UE) Nru 1305/2013 dwar appoġġ għall-Iżvilupp Rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005, liema skema għandha tippromovi, tikkwalifika uxxerred prodotti kif imfissra f’dawn ir-regolamenti u għandha tistabbilixxi marka ta’ kwalità li l-funzjoni ewlenija tagħha għandha tkun li sservi biex tindika li l-prodotti huma konformi mal-iskema tal-kwalità stabbilita minn dawn ir-regolamenti. Tifsir. Emendat: A.L.61 tal-2017. 2. F’dawn ir-regolamenti, sakemm ir-rabta tal-kliem ma teħtieġx xort’oħra: "attur " tfisser kull persuna fiżika jew ġuridika involuta fil-katina rikonoxxuta tal-valur agrikolu; " Direttur " tfisser id-Direttur responsabbli mill-Agrikoltura u tinkludi, sal-limitu tal-awtorità mogħtija, kull uffiċjal awtorizzat minn u, bil-miktub, biex jaġixxi f’ismu għal kull fini ta’ dawn ir-regolamenti; "katina tal-valur agrikolu " tfisser sett ta’ attivitajiet li flimkien iżidu l-valur kummerċjali ta’ prodott bażiku tal-industrija agrikola. Katina tal-valur agrikolu tista’ tinvolvi l-ipproċessar, l-ippakkjar, il-ħażna, it-trasport u d-distribuzzjoni; "katina tal-valur agrikolu rikonoxxuta " tfisser katina tal-valur agrikolu li hija rikonoxxuta mill-Ministru u ppubblikata fil-Gazzetta; "korp ta’ kontroll " tfisser korp ta’ spezzjoni indipendenti li jista’ jkun awtorità pubblika, approvat mill-Ministru biex iwettaq kontrolli fuq operaturi fir-rigward tal-obbligi relatati mal-parteċipazzjoni fl-iskema; "kwalità superjuri " tfisser karatteristika kwalitattiva superjuri mill-istandards minimi stabbiliti bil-liġi fis-seħħ, li tista’ tiġi oġġetivament identifkata; " Marka ta’ Kwalità " tfisser marka li tidentifika l-prodotti konformi mal-Iskema Nazzjonali tal-‘Prodotti ta’ Kwalità; " Ministru " tfisser il-Ministru responsabbli għall-Agrikoltura; "operatur " tfisser attur li jappartjeni lil katina tal-valur agrikolu rikonoxxuta u li jipparteċipa fl-iskema u għandha tfisser ukoll produttur ta’ prodotti agroalimentari tradizzjonali approvati skont ir-Regolamenti dwar l-Istabbiliment tar-Reġistru tal-Prodotti Agroalimentari Tradizzjonali ta’ Malta li jipparteċipa fl-iskema; "prodott " tfisser prodott agrikolu u agri-alimentari ta’ oriġni annimali u, jew veġetali, li l-produzzjoni tiegħu tikkonsisti f’metodi ta’ produzzjoni u. jew biedja li huma b’mod sinifikattiv ogħla mir-rekwiżiti legali minimirigward saħħa pubblika, tal-annimali jew tal-pjanti, trattament xieraq tal-annimali jew protezzjoni ambjentali u li l-karatteristiċi tiegħu huma ukoll b’mod sinifikattiv ogħla mir-rekwiżiti legali minimi; " Prodotti ta’ Skema Nazzjonali ta’ Kwalità " tfisser skema ta’ kwalità rikonoxxuta fuq livell nazzjonali skont l-Artikolu 16(1)(b) tar-Regolament (UE) Nu 1305/2013 dwar appoġġ għall-Iżvilupp Rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005; "skema " tfisser l-Iskema Nazzjonali tal-‘Prodotti ta’ Kwalità’; "territorju " tfisser unità territorjali li taqa’ taħt il-klassifikazzjoni tan-Nomenklatura ta’ unitajiet territorjali għall-istatistika 2 (NUTS 2) kif stabbilita bir-Regolament (KE) 1059/2003 dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS). 3. Stabbiliment tal-Iskema. Emendat: A.L.61 tal-2017. (1) Għandu jkun hemm skema, li tkun imsejħa l-Iskema Nazzjonali tal-‘Prodotti ta’ Kwalità’. (2) L-iskema tkun miftuħa għall-atturi kollha interessati li jifformaw parti minn katina tal-valur agrikolu rikonoxxuta. (3) Id-Direttur għandu jagħmel regoli dwar l-implimentazzjoni tal-iskema, li għandhom jinkludu, iżda ma jkunux limitati għal, d-dispożizzjonijiet dwar: (a) prodott vinkolanti u, jew speċifikazzjonijiet tal-metodu għal kull prodott li jidentifikaw il-produzzjoni u. jew il-metodi tal-biedja u l-elementi li jikkaratterizzaw il-kwalità superjuri tal-prodott; (b) kriterji amministrattivi meħtieġa għall-parteċipazzjoni fl-iskema; (ċ) sistema ta’ kontroll sabiex tissorvelja l-prodott vinkolanti u, jew l-ispeċifikazzjonijiet tal-metodu; u (d) sistema ta’ traċċabilità obbligatorja li tiggarantixxi t-trasparenza tal-iskema u tiżgura traċċabilità sħiħa tal-prodotti. (4) Id-Direttur għandu jagħmel ħiltu biex jikkonsulta mar-rappreżentanti tal-katini tal-valur agrikolu rikonoxxuti qabel jagħmel ir-regoli msemmija fis-sub regolament (3). (5) Ir-regoli msemmija fis-sub regolament (3) għandhom jiġu ppubblikati fil-Gazzetta u jorbtu lill-atturi kollha li jifformaw parti minn katina tal-valur agrikolu rikonoxxuta. 3A. (1) Id-Direttur għandu jkun responsabbli għas-superviżjoni tal-iskema. (2) Id-Direttur jagħmel dak kollu li jista’ biex jikkonsulta mar-rappreżentanti ta’ katini rikonoxxuti ta’ valur agrikolu qabel ma jagħmel ir-regoli msemmija fir-regolament 3(3). (3) Ir-regoli msemmija fir-regolament 3(3) għandhom jiġu ppubblikati fil-Gazzetta u jkunu vinkolanti fuq l-atturi kollha li jiffurmaw parti minn katina rikonoxxuta ta’ valur agrikolu. 4. Rikonoxximent tal-katini tal-valur agrikolu. Il-Ministru jista’, permezz ta’ avviż fil-Gazzetta jirrikonoxxikatini tal-valur agrikolu fuq parir li jirċievi mid-Direttur. 5. Speċifikazzjoni-jiet vinkolanti tal-prodott. (1) L-ispeċifikazzjonijiet tal-prodott stabbiliti mid-Direttur huma vinkolanti. (2) L-ispeċifikazzjonijiet tal-prodott għandhom jinkludu, iżda ma jkunux limitati għal, dan li ġej: (a) l-isem u t-tipoloġija tal-prodott rikonoxxut mill-iskema; (b) l-ispeċifikazzjonijiet u l-karatteristiċi tal-prodott li jiggarantixxu kwalità superjuri; u (ċ) ir-regoli li għandhom x’jaqsmu mat-traċċabilita, l-awto-kontroll, il-kontroll u l-ittikkettjar. 6. Kundizzjoni-jiet għall-parteċipazzjoni fl-iskema. Sostitwit: A.L.61 tal-2017. Sabiex attur ikun jista’ jipparteċipa fl-iskema dan għandu jissodisfa l-kriterji amministrattivi stabbiliti fir-regoli msemmija fir-regolament 3(3) u għandu jissodisfa l-kriterji li ġejjin: (a) jikkonforma mar-regolamenti nazzjonali u tal-UE applikabbli kollha b’rabta mal-produzzjoni ta’ prodotti agroalimentari u l-kundizzjonijiet ta’ impjieg; (b) isegwi r-regoli għall-implimentazzjoni tal-iskema kif stabbilit mid-Direttur; (ċ) jikkonforma mal-ispeċifikazzjonijiet tal-prodott dwar il-prodott li għalih qed tiġi mfittxija l-parteċipazzjoni fl-iskema; (d) ikun soġġett għal sistema ta’ kontrolli f’konformità mal-linji gwida stabbiliti mid-Direttur fil-Gazzetta; u (e) jadotta sistema ta’ traċċabilità f’konformità mal-linji gwida stabbiliti mid-Direttur fil-Gazzetta. 7. Korpi ta’ kontroll. Sostitwit: A.L.61 tal-2017. (1) Il-Ministru jista’, fuq rakkomandazzjoni mid-Direttur jirrikonoxxi korpi ta’ kontroll. (2) Id-Direttur għandu jagħmel regoli sabiex korp jiġi rikonoxxut bħala korp ta’ kontroll skont dawn ir-regolamenti. (3) L-operaturi għandhom jaħtru korp ta’ kontroll bħala parti mis-sistema ta’ kontroll tagħhom u għandhom jikkomunikaw il-korp ta’ kontroll magħżul lid-Direttur. 8. Kontroll. Miżjud: A.L.61 tal-2017. Operaturi jkunu taħt il-kontroll ta’ awtorità pubblika jew bord ta’ spezzjonindipendenti stabbilit għal dan il-għan mill-Ministru fil-Gazzetta. 9. Parteċipazzjoni fl-iskema. Miżjud: A.L.61 tal-2017. (1) Attur li jrid jipparteċipa fl-iskema għandu jippreżenta lid-Direttur applikazzjoni fil-forma stabbilita mid-Direttur: Iżda attur jista’ jippreżenta applikazzjoni f’isem grupp ta’ atturi: Iżda wkoll id-Direttur jista’, jekk iqis li hu xieraq, jitlob aktar informazzjoni mill-attur. (2) Id-Direttur, malli jirċievi l-applikazzjoni sottomessa skont is-sub regolament (1), għandu jivverifika li l-informazzjoni u d-dokumentazzjoni kollha mitluba jiġu ppreżentati u li l-applikant jissodisfa l-kriterji amministrattivi stabbiliti minnu biex jipparteċipa fl-iskema. Jekk jiġi vverifikat li l-informazzjoni hija korretta u l-applikant jissodisfa l-kriterji amministrattivi msemmija hawn fuq, id-Direttur għandu jagħti istruzzjonijiet lill-awtorità jew lill-korp ta’ kontroll stabbilit skont id-dispożizzjonijiet tar-regolament 7 biex iwettaq spezzjonijiet sabiex jiġi stabbilit jekk l-attur huwiex konformi mal-kriterji stabbiliti minn jew permezz ta’ dawn ir-regolamenti. (3) L-awtorità jew il-korp ta’ kontroll imsemmi fis-sub regolament (2) għandu, wara l-ispezzjoni, jippreżenta rapport bis-sejbiet lid-Direttur. (4) Id-Direttur għandu, wara li jevalwa r-rapport, jiddeċiedi jekk jaċċettax li attur jipparteċipa fl-iskema jew inkella mod ieħor: Iżda d-Direttur m’għandux jaċċetta li attur jipparteċipa fl-iskema jekk mir-rapport tal-korp ta’ kontroll jirriżulta li l-attur mhux konformi mal-kriterji stabbiliti. (5) Malli l-attur jiġi aċċettat fl-iskema, id-Direttur għandu joħroġ ċertifikat ta’ konformità mal-iskema u jniżżel lill-operatur fir-reġistru stabbilit bir-regolament 14. 10. Parteċipazzjoni ta’ prodotti agri-alimentari tradizzjonali approvati. Miżjud: A.L.61 tal-2017. L-iskema għandha tkun miftuħa wkoll għall-produtturi ta’ prodotti agroalimentari tradizzjonali approvati skont ir-Regolamenti dwar l-Istabbiliment tar-Reġistru ta’ Prodotti Agroalimentari Tradizzjonali ta’ Malta. 11. Modifiki. Miżjud: A.L.61 tal-2017. Operatur m’għandux jagħmel modifiki f’oqsma li hu kien mitlub jippreżenta informazzjoni dwarhom fl-applikazzjoni tiegħu mingħajr l-approvazzjoni tad-Direttur. 12. Marka ta’ Kwalità. Miżjud: A.L.61 tal-2017. (1) Għandu jkun hemm marka ta’ kwalità li għandha tiġi ppubblikata fil-Gazzetta. (2) Il-marka ta’ kwalità għandha tkun proprjetà tal-Ministru responsabbli għall-Agrikoltura. (3) Ħadd m’għandu jagħmel użu mill-marka ta’ kwalità sakemm ma jkunx kiseb permess biex jagħmel dan skont ir-regolament 13. 13. Awtorizzazzjoni għall-użu tal-marka ta’ kwalità. Miżjud: A.L.61 tal-2017. (1) Operatur jista’ japplika għand id-Direttur biex jingħata awtorizzazzjoni għall-użu tal-marka ta’ kwalità. (2) L-awtorizzazzjoni għandha tingħata sal-31 jum ta’ Diċembru tas-sena tal-ħruġ u minn hemm ’il quddiem tista’ tiġġedded minn sena għal sena. (3) Id-Direttur għandu jagħmel regoli għall-użu tal-marka ta’ kwalità, li għandhom jinkludu iżda ma jkunux limitati għal dispożizzjonijiet dwar: (a) l-għoti tal-awtorizzazzjoni; u (b) il-kundizzjonijiet għall-użu tal-marka ta’ kwalità. (4) Id-Direttur jista’ jissospendi, iħassar jew jirrifjuta l-awtorizzazzjoni jew it-tiġdid tagħha ta’ permess għall-użu tal-marka ta’ kwalità, jekk dan iqis li hu meħtieġ. (5) Ir-regoli msemmija fis-sub regolament (3) għandhom jiġu ppubblikati fil-Gazzetta u għandhom ikunu vinkolanti. 14. Reġistru tal-iskema. Miżjud: A.L.61 tal-2017. (1) Għandu jkun hemm reġistru tal-iskema li jinżammmid-Direttur. (2) Ir-reġistru għandu jinkludi: (a) lista tal-operaturi kollha; (b) lista tal-prodotti li ġew approvati għall-użu tal-marka ta’ kwalità flimkien mal-ispeċifikazzjonijiet tekniċi korrispondenti u l-korpi ta’ kontroll korrispondenti; (ċ) l-isem tad-detenturi tal-liċenzi b’indikazzjoni speċifika tal-klassi għall-prodott, flimkien mad-dettalji tad-deċiżjoni biex jingħata l-użu tal-marka ta’ kwalità. (3) Id-Direttur għandu jaġġorna r-reġistru regolarment u l-informazzjoni kollha inkluża fir-Reġistru għandha tkun aċċessibbli għall-pubbliku. 15. Id-Direttur jista’ jissospendi jew jirtira parteċipazzjoni tal-operatur fl-iskema jekk jirriżulta li l-operatur naqas milli jikkonforma mal-kundizzjonijiet relatati mal-parteċipazzjoni fl-iskema: Iżda d-Direttur jista’, jekk iqis meħtieġ, qabel jissospendi jew jirtira parteċipazzjoni tal-operatur fl-iskema, joħroġ twissija li biha javża lill-operatur bil-ksur u l-obbligu ta’ azzjoni ta’ rimedju. 16. Kull persuna li tħoss ruħha a ggravata mid-deċiżjoni tad-Direttur għandu jkollha dritt ta’ appell għat-Tribunal ta’ Reviżjoni Amministrattiva, fi żmien għoxrin jum min-notifika tad-deċiżjoni. 17. Fil-każ li jkun hemm ksur tad-dispożizzjonijiet tar-regolament 12(3), għandhom jiġu applikati d-dispożizzjonijiet tal-artikolu 32 tal-Att dwar is-Sigurezza tal-Prodotti. 18. Notifika uffiċjali lill-Kummissjoni U E. Miżjud: A.L.61 tal-2017. Dawn ir-regolamenti ġew notifikati skont id-Direttiva 2015/1535 KE li tikkonsolida d-Direttiva 98/34 KE kif trasposta bir-Regolament tal-2003 dwar il-Proċedura ta’ Notifika.